Publication: Magyar Közlöny
Issue: MK-1999-119 (Year: 1999, Number: 119)
Era: 1990-2004
Section: A Magyar Nemzeti Bankról szóló 1991. évi LX. törvény 15. §-ának (1) bekezdése értelmében közöljük, hogy a
Paragraph Index: 691

3. Ha a jelen Kiegészítő Jegyzőkönyv 2000. január 1-jéig nem lép hatályba, ezen időponttól kezdve ideiglenes alkalmazásra kerül. Ha azonban az egyik Fél nincs abban a helyzetben, hogy 2000. január 1-jétől alkalmazza azt, erről a tényről a lehető leggyorsabban, de legkésőbb 1999. december 21-ig tájékoztatja a többi Felet. E Fél tekintetében a jelen Kiegészítő Jegyzőkönyv az azt követő tizedik naptól kerül alkalmazásra, amelyen a többi Fél megkapta az értesítést arról, hogy az illető Fél lefolytatta a jelen Kiegészítő Jegyzőkönyv alkalmazásához szükséges belső eljárásokat. A fentiek hiteléül alulírott Meghatalmazottak a kellő felhatalmazás birtokában aláírták a jelen Kiegészítő Jegyzőkönyvet. Készült Budapesten, 1999. október 20-án, egy eredeti példányban, angol nyelven, melyet a Lengyel Köztársaság Kormányánál helyeznek letétbe. A Letéteményes a Közép- Európai Szabadkereskedelmi Megállapodás összes Felének megküldi jelen Kiegészítő Jegyzőkönyv hitelesített másolatát. A Bolgár Köztársaság A Cseh Köztársaság részéről részéről Valentin Vassilev s. k. Miroslav Grégr s. k. A Magyar Köztársaság A Lengyel Köztársaság részéről részéről Chikán Attila s. k. Jerzy Steinhoff s. k. Románia A Szlovák Köztársaság részéről részéről Mihai Berinde s. k. Peter Brño s. k. A Szlovén Köztársaság részéről Marjan Senjur s. k. Melléklet a 8. sz. Kiegészítő Jegyzőkönyvhöz A Közép-Európai Szabadkereskedelmi Megállapodás a „származó termék” fogalmának meghatározásáról és az adminisztratív együttműködés módszereiről szóló 7. sz. Jegyzőkönyve ezennel a következők szerint módosul:

Source: https://magyarkozlony.hu/hivatalos-lapok/46dda422949bb578012aa08fa6c8214ef0ccb303/dokumentumok/3a309e0740c0fb50c969ef8b41a4d6bcdb510f6b/letoltes